stanford-oval/wikipedia huggingface dataset:
ראג'סטאן
חינוך > אוריינות

בעשורים האחרונים שיעור האוריינות ברג'סטאן גדל באופן משמעותי. בשנת 1991, שיעור האוריינות של המדינה עמד על כ-38.55% (54.99% בקרב הגברים ו-20.44% בקרב הנשים). בשנת 2001, שיעור האוריינות עלה ל-60.41% (75.70% בקרב הגברים ו-43.85% בקרב הנשים). זוהי הייתה הקפיצה הגבוהה ביותר באחוז האוריינות שנרשמה במדינות הודו. במפקד של שנת 2011, שיעור אוריינות עמד על כ-67.06% (80.51% מהגברים ו-52.66% מהנשים). אף על פי ששיעור האוריינות של המדינה נמוך מהממוצע הארצי (שעומד על כ-74.04%), ולמרות ששיעור האוריינות הנשי הוא הנמוך ביותר במדינה, המדינה זכתה לשבחים על מאמציה והישגיה בהעלאת שיעורי האוריינות.
הערות שוליים

1 2  Holden Furber, “The Unification of India, 1947-1951”, Pacific Affairs vol. 24, no. 4, 1951, עמ' 352–71‏, JSTOR 2753451
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007266984705171  BNE: XX459423  BnF: cb11941790n (data)  CiNii: DA02342559  GND: 4076502-7  ISNI: 0000 0001 2223 0016  LCCN: n79061911  MusicBrainz: 306d11f2-dee6-47c8-86f4-7c474700471b  NKC: ge134618  NLA: 36555137  NSK: 000619565  SUDOC: 027358593  VIAF: 141843314   WorldCat (עם VIAF): 141843314
ואלדמר פרנר

| --- | --- |

ואלדמר פרנר, 1971
 לידה:  27 באוגוסט 1914 קמניץ, הקיסרות הגרמנית הקיסרות הגרמנית
 פטירה:  15 בפברואר 1982 (בגיל 67) ברלין, גרמניה המזרחית גרמניה המזרחית
 מדינה:  גרמניה המזרחית 
 השכלה:  בית הספר הבין-לאומי ע"ש לנין  האקדמיה הימית ע"ש קוזנצוב בסנקט פטרבורג 
 השתייכות:  גרמניה המזרחית גרמניה המזרחית
 תקופת הפעילות:  1956–1978 (כ־22 שנים)
 דרגה:  אדמירל
 תפקידים בשירות
 מפקד הצי של גרמניה המזרחית    קצין פוליטי ראשי של צבא העם הלאומי
 עיטורים
 מסדר קרל מרקס  עיטור העמל  מדליית פריץ הקרט 
 
ואלדמר פרנר (בגרמנית: Waldemar Verner‏; 27 באוגוסט 1914 – 15 בפברואר 1982) היה איש צבא ופוליטיקאי מזרח גרמני. כיהן כמפקד הצי של גרמניה המזרחית בשנים 1957 - 1959 . ב-1959 - 1978 היה קצין פוליטי ראשי של צבא העם הלאומי. חבר בפוליטבירו המזרח-גרמני מ-1964 עד מותו ב-1982.
ביוגרפיה

נולד בעיר קמניץ במשפחת פועלים. אביו ואחיו הגדול פאול (לימים פוליטיקאי בכיר במזרח גרמניה) היו פעילים קומוניסטים. בשנת 1929 הצטרף לארגון הנוער הקומוניסטי של גרמניה (Kommunistischer Jugendverband Deutschlands, KJVD), ובשנת 1932 הצטרף למפלגה הקומוניסטית של גרמניה. בשנת 1933, לאחר עליית הנאצים לשלטון בגרמניה, עבר לפעול במחתרת. בשנת 1935 הצליח להגר מגרמניה לברית המועצות. בברית המועצות למד בבית הספר של הקומינטרן במוסקבה. בשנת 1938 נשלח בחשאי לדנמרק, שם פעל במחתרת במהלך כל תקופת מלחמת העולם השנייה.
בתום המלחמה שב לגרמניה והיה ראש סניף מפלגת האיחוד הסוציאליסטי של גרמניה בעיר חגנוב ולאחר מכן בעיר שטרלזונד. ב-1949 עבר לעבוד במטה המפלגה בברלין. ב-1950 מונה למפקד המשטרה הימית שזה עתה קמה. ב-1955 - 1956 למד באקדמיה הימית בלנינגרד. ב-1956 כינון צבא העם הלאומי, הפכה המשטרה הימית לזרוע הים של הצבא. ואלדמר פרנר מונה למפקדו הראשון. הוא מילא את התפקיד עד 31 ביולי 1959.
ב-1 באוגוסט 1959 מונה לקצין פוליטי ראשי של צבא העם הלאומי, תפקיד אותו ימלא עד 31 בדצמבר 1978. בשנת 1961 הוא הועלה לדרגת אדמירל - הראשון שהגיע לדרגה זו במזרח גרמניה. משנת 1964 נכנס כחבר לפוליטביורו של מזרח גרמניה.
ב-1981 נבחר לפרלמנט המזרח גרמני.
ואלדמר פרנר מת בביתו בברלין ב-15 בפברואר 1982.
התנגדות לחיסונים

מחאה נגד חובת חיסונים, ואנקובר, קנדה.
ילד חולה בחצבת. חצבת היא מחלה נגיפית מדבקת מאוד, לה חיסון הנותן הגנה של 97% לאחר שתי מנות. מאז החל מתן החיסון, ירד שיעור מקרי החצבת ב-99% בהשוואה לתקופה שלפני מתן החיסון. עם זאת, התפרצויות חצבת מתרחשות לעיתים קרובות באוכלוסיות בהן שיעור המתחסנים יורד, דבר המוריד את יעילות אפקט חסינות העדר.
ילדה שכל ארבעת הגפיים שלה נקטעו חלקית בגיל שבעה חודשים עקב זיהום בחיידק מנינגוקוקוס. חסינות העדר הייתה מונעת את מחלתה לו סביבתה הייתה מתחסנת.
התנגדות לחיסונים היא תופעה במסגרתה נמנעים אנשים מחיסון (בחיסון מסוים או בכולם) ויש הכוללים בה גם את הגישה המתנגדת לחיוב התחסנות (אנ'), ומכנים מתנגדי חיסונים אלו גם בכינוי אנטי-וקסרים (באנגלית: Anti-Vaxxers). ההתנגדות קיימת שנים רבות, אף על פי שחיסונים, ובפרט חיסוני ילדים, מוגדרים על ידי ארגון הבריאות העולמי כצו מוסרי של החברה לבריאות הציבור ולילדיה ולדברי הארגון הדרך הטובה והיעילה ביותר למניעת מחלות. המתנגדים טוענים לרוב לכך שהחיסונים הם בעלי תופעות לוואי מסוכנות, אינם יעילים במניעת תחלואה, או אפילו גורמים להפצת המחלות.
בעקבות טענות שווא ותאוריות קונספירציה נגד חיסונים, חלה ירידה בשיעור המתחסנים בעולם המפותח, ועימה עלייה בשיעורי התחלואה. התפרצויות של מחלות התחוללו במדינות רבות בעולם המפותח, כולל התפרצותן של מחלות שהיו על סף הכחדה, והנתונים מראים בבירור כיצד במדינות בהן תנועות ההתנגדות לחיסון הפחיתו את שיעור המתחסנים, עלתה התחלואה פי 10 עד פי 100 בהשוואה למדינות בהן שיעור המתחסנים נותר יציב. בעקבות נתונים אלו ואחרים, דו"ח ארגון הבריאות העולמי לשנת 2019 מציב את המגפות הנובעות מסרבני חיסונים כאחד מעשרת האיומים הגדולים ביותר על הבריאות העולמית..
היות שהוכחות מדעיות ליעילותם של חיסונים מבוססות היטב, הטענות להתנגדות לחיסונים, שיוצאות נגד יעילות זאת, נוגדות את הקונצנזוס המדעי שסובר כי הם בטוחים ויעילים.
היסטוריה

התנגדות לחיסונים מוכרת כבר מראשיתם בסוף המאה ה-18, כאשר נמצאה והובנה צורת החיסון הראשונה נגד אבעבועות שחורות. ההתנגדות אז נבעה מפחד, חוסר הבנה, בורות וכמו כן מסיבות דתיות. הפחד מהחיסון והביקורת הקשה, התבטאו הן בפולמוס ציבורי סביב החיסון והן בדפי העיתונות. חיסון אנשים באבעבועות הבקר כנגד אבעבועות שחורות לא הובן ולא נתפס על ידי הציבור. בתקופת כהונתה של המלכה ויקטוריה, בשנת 1840, החלה חלוקה המונית של החיסון נגד אבעבועות שחורות. השיטה התבססה על חיסון תינוקות צעירים בווירוס אבעבועות הבקר. בעזרת אזמל ניתוחים קטן בוצע חריץ בזרועו של התינוק והחדירו את תרכיב החיסון לתוך הפצע. עם הופעת השלפוחיות לאחר שמונה ימים, בוצע ההליך שוב על מנת להרכיב מנוזל השלפוחיות (הסרום) את החיסון לתינוק הבא. צורת חיסון זו נקראה "מזרוע לזרוע". התינוקות באותה תקופה לא היו רק יעד חיסוני אלא גם כאינקובטור לגידול החיסון. צורת חיסון זו עוררה חשש ופחד בקרב ההורים, הן מההליך הכואב הכרוך בחיסון והן מחשש כי הדבקה מזרוע לזרוע עלולה להדביק במחלות אחרות כגון שחפת וסיפיליס..
כיום > בעידן הרשתות החברתיות

בימיו הראשונים, הגולש ברשת האינטרנט היה צרכן סביל של מידע שהגיע ברובו מספקי מידע מרכזיים ורשמיים. החל מעידן וב 2.0 הגולש (פרט, תאגיד או גורם אחר) יכול לייצר, לשתף ולהפיץ כל תוכן דרך יישומים ורשתות חברתיות וכתוצאה מכך נוצר מצב של "פלורליזם רפואי חדש", בו קיימות חלופות לאמת המדעית וצורות חדשות של ידיעה. בעקבות טשטוש הגבולות בין מידע רפואי מתוקף לבין מידע רפואי לקוי או שגוי, הפרדיגמה הרפואית המודרנית בה כל אחד הוא "מומחה מטעם עצמו" והופך ל"חולה היודע". הדמוקרטיזציה של הידע, לפיה מתבטלת היררכית המידע המקובלת ובמקומה ומצגות דעות, קונספירציות ועובדות מתוקפות או לא, כשוות ערך, עלולה להוביל לקבלת החלטות מסכנת חיים.
מחקרים מראים כי למסרים המופצים ברשת האינטרנט השפעה ממשית על התנהגותם הרפואית של הצרכנים, במחקר רחב היקף שבחן את השכיחות לתופעת סרבנות לחיסונים בישראל, העלה כי 41.3% מההורים שבחרו לא לחסן את ילדיהם, בחרו זאת על סמך אידאולוגיה בעקבות החשיפה למידע המתנגד לחיסונים ברשת האינטרנט.
במחקר הבוחן סרטונים העוסקים במידע על חיסונים, נתחו סרטוני YouTube מתוכם 32% הציגו מידע המתנגד לחיסונים, סרטונים אלו דורגו גבוה יותר וזכו ליותר צפיות מאשר סרטונים התומכים בחיסונים.
במחקר נוסף, שבוצע בקנדה נמצא כי באתרי דירוג תוכן, כאשר חיפשו מילות חיפוש נייטרליות וכלליות כמו "החיסון המשולש", התוצאות העליונות היו של קבוצות המתנגדות לחיסונים, וכי 60% מכלל התוצאות היו של מידע מתנגד לחיסונים. על אף זאת 72% מהאמריקאים, גם אם לרוב לא בדקו את אמינותו של המידע, סומכים על מידע רפואי שמצאו ברשת.
הדרך בה קושרים את מסרי ההתנגדות ברשת רעיונות בריאותיים עם תוכן רגשי היא דרך חשיפת הסכנה שיש בחומרים האלו דרך עירור פחד לדוגמת הטענה כי "חיסונים עלולים לגרום לאוטיזם". דרך אחרת היא חוסר הטבעיות וההתאמה של החומר לגוף האדם למשל בטענות כי "חיסונים אינם טבעיים" ו"עדיף להיחשף לסיכון 'טבעי' של מחלה מאשר לסיכון שבחיסון".
במחקר אחר, בנושא מסרי ההתנגדות, העלה כי השילוב בין ערוץ פנייה הטעון במרכיב קוגניטיבי תוכני, לבין ערוץ בעל מאפיינים רגשיים, יוצר השפעה מכפילת כוח אשר מגבירה את העוצמה וההשפעה שיש למסרים.
הכוח השיתופי של רשת האינטרנט מאפשר התקשרות עם בעלי דעות דומות גם לגורמים שוליים. המסרים מעוררי הרגשות והאופי הקונספרטיבי וה"פיקנטי" שלהם, גורמים לכך שעובדות ומחקרים מתוקפים יבלטו פחות. התנועה המתנגדת לחיסונים משתמשת במינוח של שטיפת מוח (אינדוקטרינציה), אשר לפיה שיתוף פעולה כלכלי וקפיטליסטי יחד עם אינטרסים אחרים בלתי ידועים הם אשר מכתיבים את ההמלצות המדעיות הרשמיות.
מחקרו המזויף של אנדרו וייקפילד (המוצג בסרט "Vaxxed") הוא דוגמה למחקר פסאודו מדעי, שמוסיף למסרי ההתנגדות תוקף מדעי לכאורה. קשה לטשטש עקבות של מחקר פסאודו מדעי והם נפוצים בקלות ברשת אינטרנט.
בישראל פועלת עמותת מדעת המפעילה מגוון שלם של ערוצים (ברשתות החברתיות, כמו קבוצת הפייסבוק "מדברים על חיסונים") על מנת להנגיש מידע רפואי הנוגע לחיסונים לציבור.
כיום > מיזם מחוסגן

מיזם מחוסגן פעל בין שנת 2018 לשנת 2021 על מנת להילחם בתופעה של ילדים לא מחוסנים. פעילות המיזם הייתה ליווי רפואי של גני ילדים, על מנת לוודא כי כל הילדים מחוסנים. מתנדבי מחוסגן (רופא, אח או סטודנט לרפואה) הגיעו לגני הילדים ובדקו פנקסי חיסונים. במידת הצורך גם נפגשו עם הורים חוששים ושכנעו אותם לחסן. את המיזם הקימו איתי ברשדסקי, מנהל רשת גנים, ד"ר ליאור אונגר, וד"ר מאיר עזרא אליה, ואליהם הצטרפה כמנכ"לית סתו אברהמי. על פי אתר המיזם, כחודשיים מהקמת המיזם יותר מ-260 גנים הצטרפו ליוזמה, ולמעלה ממאה מתנדבים מתחום הרפואה ליוו את הגנים הללו.
בעקבות עתירה נגד המיזם קבע בית המשפט שהמיזם חוקי. ״ככל שמוסד חינוכי פרטי מבקש לסייע בהגנה על בריאות הבאים בשעריו, בדרך של הצגת פנקס חיסונים... הרי שאין בכך פגיעה בפרטיות... גם לא הפליה אסורה״.
חוקים המחייבים מתן חיסונים > החוק באנגליה

"חוק החיסונים" הראשון (Vaccination Act) חוקק בשנת 1853 בממלכה הוויקטוריאנית. תחילה הגדיר את מתן החיסונים נגד אבעבועות שחורות כחובה בבריטניה במהלך שלושת חודשי חייו הראשונים של התינוק. בהמשך הורחב והוגדר עונש מאסר או קנס להורים שיתנגדו לחיסון או להוצאת נוזל השלפוחיות (הסרום) מתינוק שחוסן. החוק היווה חידוש פוליטי שהסמיך את הממשלה, בשם טובת בריאות הציבור, להתערב בחופש הבחירה ובחירות האזרח. בעקבות ההפגנה כנגד חוק החיסונים בשנת 1885, בה יצאו למעלה מ-100,000 לרחובות לסטר, הוקמה ועדה מקצועית ממלכתית לבחינת חוק החיסונים, בשנת 1889. הוועדה ישבה כשבע שנים ושמעה עדויות בעד ונגד החיסונים, ובשנת 1896 פרסמה את המסקנות הבאות: הכרה בחשיבות הרבה של החיסון נגד אבעבועות שחורות, אישרה שהשימוש בנוזל השלפוחיות עלול להדביק במחלות אחרות, אפשרה את ביטול הקנסות המצטברים ועונשי המאסר כמחווה למתנגדי החוק, וקראה להגדרת "פטור מצפוני" בחוק עבור הורים המתנגדים בכנות לחיסון וזאת כדי להבדילם מהורים המתעצלים או אדישים לחיסון ילדיהם. בעקבות מסקנות אלו שונה החוק בשנת 1898. החוק החדש אפשר בקשת פטור מנומקת מטעמים מצפוניים. בשנת 1946 ביטל הפרלמנט הבריטי את חוק חובת החיסונים.
חוקים המחייבים מתן חיסונים > החוק בארצות הברית

בשנת 1807 הוחל חוק המחייב ביצוע חיסון נגד אבעבועות שחורות לכלל האוכלוסייה במדינת מסצ'וסטס, מה שהוביל לתנועות מאורגנות של מתנגדי חיסונים בשם החירות וחופש הפרט. ההתנגדות הובילה, לביטול החוק בחלק ממדינות ארצות הברית (אילינוי, מינסוטה, קליפורניה ועוד). כיום נהוגה שיטת "התמריץ השלילי", אין חובת חיסון אך כניסת הילד לבית הספר מותנת בהשלמת כל חיסוני החובה. החוק מאפשר פטור על רקע רפואי (בכל המדינות), ומשנת 2006, ניתן לקבל פטור מטעמים דתיים (ב-48 מדינות) או אמונות אישיות (ב-19 מדינות).
חוקים המחייבים מתן חיסונים > החוק באיטליה

עד מרץ 2018 החוק באיטליה חייב לחסן ארבעה חיסונים בלבד. במרץ 2018 נחקק חוק שהורים יחויבו לוודא שילדיהם מקבלים לפני תחילת שנת הלימודים עשרה חיסונים. באוגוסט 2018 הממשלה השעתה החלטה זו.
חוקים המחייבים מתן חיסונים > הצעות חוק בישראל

נכון לשנת 2021, בישראל חובת חיסונים מוסדרת בסעיף 19 לפקודת בריאות העם. עקב התפרצות מחלת החצבת בישראל לקראת סוף שנת 2018 החלו בכנסת יוזמות חקיקה שמטרתן להסדיר את הנושא. בין ההצעות ניתן לראות סנקציות כלכליות, ומניעת גישה למוסדות חינוך לילדים שאינם מחוסנים..
יש הרואים בחוקי החרום של משבר הקורונה ובתקנות התו הירוק, כפייה בפועל של חיסוני קורונה.
ראו גם

מידע שגוי בנוגע למגפת הקורונה
אינגולפר ארנארסון

פסלו של אינגולפר ארנארסון בעיירה ריוודאל במחוז סוגן אוג פיוראנה, נורווגיה
אינגולפר ארנארסון (במקורות איסלנדיים עתיקים: Ingólfr Arnarson, באיסלנדית מודרנית: Ingólfur Arnarson) מתואר במקורות ההיסטוריים האיסלנדיים מימי הביניים כנורדי הראשון, שהתיישב באיסלנד באופן קבוע. לו מיוחסת הקמת היישוב רייקיאוויק ב-874 כנחלתו המשפחתית. פירוש שמו — אינגולפר — הוא "זאב מלכותי". הוא היה נשוי להאלווייג פרודסדאטר.
לפי החיבור ההיסטורי איסלנדינגאבוק (Íslendingabók) של ארי ת'ורגילסון, ארנארסון היה חלוץ ההגירה הנורווגית לאיסלנד, שהתרחשה בימי שלטונו של האראלד הראשון. ת'ורגילסון כתב, שהמתיישבים הקודמים — נזירים אירים — עזבו את האי כדי לא לחיות בקרב הנורדים הפגנים.
חיבור היסטורי נוסף, לאנדנאומאבוק (Landnámabók), שלפעמים מיוחס גם הוא לת'ורגילסון, מתאר באריכות את התיישבותו של אינגולפר ארנארסון באיסלנד. לפי מקור זה, ארנארסון נאלץ לעזוב את נורווגיה מחשש לנקמת דם. הוא שמע שהוויקינג השוודי גארדאר סוואווארסון, הנורווגי פלוקי וילגרדארסון ואחרים, גילו אי באוקיינוס האטלנטי. ארנארסון החליט להפליג לשם יחד עם אחיו החורג — היורלייפר הרודמארסון. השניים חקרו את האי והעבירו את החורף לחופו של הפיורד המוכר בימינו כאאולפטאפיורדור (Álftafjörður) (במערב איסלנד).
כעבור שנים ספורות, הם הפליגו לאיסלנד עם משפחותיהם למטרת התיישבות. כאשר ראו את האי ממזרח, ארנארסון השליך מספינתו שני עמודי עץ (עמודים מסוג זה ניצבו משני הצדדים של מושב מוגבה, עליו ישב ראש המשפחה בבתי הוויקינגים). הוא נשבע, מתוך אמונה באלים, שיתיישב היכן שעמודים אלה יעלו אל החוף. בינתיים, המתיישבים ירדו אל החוף המזרחי, שם ארנארסון החליט לחנות במשך החורף יחד עם משפחתו. אחיו — היורלייפר הרודמארסון — פנה דרומה. הוא הקים את נחלתו ליד חופו הדרומי של איסלנד על הר, שנקרא היורלייפסהיורדי (Hjörleifshöfði) על שמו.
אינגולפר ארנארסון מתיישב בנחלתו החדשה — רייקיאוויק, בציור משנת 1850 של הצייר הדני פטר ראאדסינג
באביב, ארנארסון שלח שניים מעבדיו, ויפיל וקארלי, כדי שאלה יסרקו את חופי איסלנד בחיפוש אחר העמודים. בחוף הדרומי, העבדים מצאו את גופת אחיו של ארנארסון — הרודמארסון, בעוד נחלתו ריקה מאנשים נוספים. התברר, שאחיו של ארנארסון נרצח על ידי עבדיו האירים, שהפכו לרכושו בעקבות פשיטות ביזה קודמות באירלנד ומאסו ביחסו הקשה אליהם.
אינגולפר ארנארסון רדף את רוצחי אחיו והרג אותם בארכיפלג וסטמאנאאיאר שמדרום לאיסלנד. איים אלה קיבלו את שמם בעקבות אירוע זה, שכן העבדים האירים כונו על ידי המתיישבים הנורדים באיסלנד "וסטמן" (Vestmenn) — אנשי המערב (למרות שאירלנד נמצאת דרומית-מזרחית לאיסלנד, האירים הם עם מערבי — יחסית לארצות המוצא של הנורדים).
עבדיו של ארנארסון חיפשו את עמודי העץ שלו במשך שלוש שנים, ובסופו של דבר מצאו אותם לחופו של מפרץ קטן בדרום-מערב האי. ארנארסון הקים את נחלתו סמוך לאותו מפרץ, וקרא לה רייקיאוויק. לפי לאנדאומאבוק, זה התרחש בשנת 874 (ממצאים ארכאולוגיים מעידים על התיישבות ראשונה באותו מקום שנים ספורות קודם לכן). בהמשך, ארנארסון הכריז על עצמו כבעלים של כל האדמות, שבין החוף בו התיישב לנהרות יולפוסאו, יוכסראו ובריניודאלסאו (עשרות קילומטרים מזרחה משם).
המקורות מימי הביניים מציינים, שארנארסון יישב חלקים גדולים מדרום-מערב איסלנד, אולם דבר לא ידוע עליו אחרי התיישבותו ב-874 בנחלה שהקים. בנו, ת'ורסטיין אינגולפסון, היה ראש שבט מפורסם, שקידם את הקמתה של אספת העם הראשונה באיסלנד — הת'ינג (þing). כינוסי האספה הזו הובילו ב-930 להקמתו של הפרלמנט האיסלנדי — אלת'ינגי.
יוניברסל אייר

יוניברסל אייר (באנגלית: Universal Air) היא חברה לטיסות שכר מלטזית שבסיסה בנמל התעופה הבין-לאומי מלטה. החברה מפעילה טיסות שכר באגן הים התיכון.
החברה מפעילה בנוסף קו טיסות פרטיות, טיסות מטען והטסות רפואיות. היא החלה לבצע טיסות החל משנת 2022, ופועלת מנמל התעופה הבין-לאומי מלטה, אשר מהווה נמל הבית של החברה.
נכון לפברואר 2023 היא מחזיקה בצי של שלושה מטוסי DHC-8-100 בגיל ממוצע של 30.3 שנים. בנוסף מחזיקה החברה בצי מטוס מסוג לירג'ט 45.
צי מטוסים

המטוסים אשר נמצאים בצי החברה נכון ל-2023:
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| DHC-8-100 | 3 | 0 | 19/37 | 19/37 |  |
| לירג'ט 45 | 1 | 0 | 9 | 9 |  |
| סה"כ | 4 | — |  |  |  |
הערות שוליים

↑  About Universal Air, אודות באתר החברה
↑  About, Universal Air Charter and Management Ltd. (באנגלית אמריקאית)
1 2  Universal Air Fleet Details and History, www.planespotters.net
1 2  Flightradar24, Universal Air
ערך זה הוא קצרמרבנושא חברות תעופה. אתם מוזמנים לתרום לוויקיפדיה ו.
קורט זנדרלינג

| --- | --- |

קורט זנדרלינג ואריך הונקר ביום ציון 750 שנה להקמת העיר ברלין
 לידה:  19 בספטמבר 1912 Orzysz, הרפובליקה הפדרלית של גרמניה 
 פטירה:  18 בספטמבר 2011 (בגיל 98) ברלין, הרפובליקה הפדרלית של גרמניה 
 מוקד פעילות:  ברלין 
 תקופת הפעילות:  מ-1931 
 מקום לימודים:  Hufengymnasium 
 שפה מועדפת:  גרמנית 
 כלי נגינה:  כלי קשת 
 צאצאים:  תומאס זנדרלינג 
 פרסים והוקרה:  פרס גתה של ברלין (1975)  מדליית ארנסט רויטר (2002)  זקן העיר של ברלין (18 באוקטובר 1998)  מפקד במסדר האימפריה הבריטית  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  הפרס הלאומי של מזרח גרמניה  עיטור העמל  צלב המפקד של מסדר המצוינות של הרפובליקה הפדרלית של גרמניה  מסדר קרל מרקס  עיטור הידידות בין העמים 
 פרופיל ב-IMDb
 
קורט זנדרלינג (בגרמנית: Kurt Sanderling;‏ 19 בספטמבר 1912 – 18 בספטמבר 2011) היה מנצח יהודי-גרמני.
ביוגרפיה

זנדרלינג נולד באריס Orzysz בפרוסיה המזרחית. אחרי תקופת עבודה קצרה באופרה העירונית בברלין שרלוטנבורג החל מ-1931, נאלץ בשל יהדותו לעבוד במסגרת ה"קולטורבונד" החל ב-1933. אזרחותו הגרמנית נלקחה ממנו בשנת 1935 ובשנת 1936 הוא היגר לברית המועצות, שם עבד עם תזמורת רדיו מוסקבה. משנת 1942 עד 1960 כיהן כמנצח ראשי שותף (עם יבגני מראווינסקי) של התזמורת הפילהרמונית של סנקט פטרבורג. לאחר מכן חזר לגרמניה (במועד זה גרמניה המזרחית) שם ניצח על תזמורת הקונצרטהאוס של ברלין ועל התזמורת הסקסונית הממלכתית של דרזדן. בשנת 1970 הופיע לראשונה בבריטניה, והיה מקורב ביותר לתזמורת פילהרמוניה, שמינתה אותו בסופו של דבר למנצח בדימוס.
בשנת 2002 הוא הודיע על פרישתו.
קורט זנדרלינג הוא אביהם של המנצחים תומאס זנדרלינג, שטפן זנדרלינג ומיכאל זנדרלינג.
אנה גאן

| --- | --- |

אנה גאן בכנס "קומיק-קון" בסן דייגו, יולי 2018
 לידה:  11 באוגוסט 1968 (בת 56) קליבלנד, ארצות הברית 
 מדינה:  ארצות הברית 
 תקופת הפעילות:  מ-1992 
 מקום לימודים:  בית הספר לתקשורת של אוניברסיטת נורת'ווסטרן  תיכון סנטה פה  בית הספר הבריטי-אמריקאי למשחק 
 בן או בת זוג:  אלסטייר דאנקן (1990–2009) 
 מספר צאצאים:  2 
 פרסים והוקרה:  פרס אמי לשחקנית המשנה הטובה ביותר בסדרת דרמה (2013)  פרס אמי לשחקנית המשנה הטובה ביותר בסדרת דרמה (2014) 
 פרופיל ב-IMDb
 
אנה גאן (באנגלית: Anna Gunn; נולדה ב-11 באוגוסט 1968) היא שחקנית אמריקאית. זכתה להכרה בזכות תפקידה כסקיילר וייט בסדרת הדרמה המצליחה "שובר שורות" עבורו זכתה בשני פרסי אמי.
ביוגרפיה

גאן נולדה בקליבלנד, אוהיו אך בגיל צעיר עברה לסנטה פה, ניו מקסיקו שם גדלה והתחנכה. בתם של שרון אנה קת'רין "שאנה" גאן (לבית פטרס), מעצבת פנים וקלמנס ארל גאן ג'וניור שעבד כיזם נדל"ן. גאן למדה משחק ותיאטרון באוניברסיטת נורת'ווסטרן אותם סיימה בשנת 1990. לאחר מכן למדה במשך באקדמיה הבריטית-אמריקאית לדרמה. לאחר שעברה ללוס אנג'לס היא חלקה דירה עם פמלה אדלון.
קריירה

קיבלה חשיפה ראשונית בשנות ה-90 בסרט "ללא ראיות" בו שיחקה לצידה של אנג'לינה ג'ולי ובסדרת הדרמה המשפטית "הפרקליטים" בה שיחקה כשחקנית אורחת בעשרה פרקים בתפקיד ג'ין וורד. בשנת 1998 השתתפה בתפקיד קטן במותחן הריגול שובר הקופות "אויב המדינה". בשנת 2005 שיחקה גאן בסדרת הדרמה "דדווד" בתפקיד המוערך של מרתה בולוק, אשתו של השריף סת' בולוק (טימותי אוליפנט), את הדמות גילמה גאן במשך שתי עונות.
את התפקיד קיבלה גאן מיוצר הסדרה דייוויד מילץ' איתו עבדה בסדרה "NYPD Blue".
בשנת 2008 החלה גאן לשחק בסדרת הדרמה המצליחה "שובר שורות" בתפקיד סקיילר וייט, אשתו של גיבור הסדרה המורה לכימיה וולטר וייט (בריאן קראנסטון). גאן זכתה לחשיפה רבה בזכות התפקיד ואף זכתה בפרס אמי לשחקנית המשנה הטובה ביותר שנתיים ברציפות, בשנים 2013 ו-2014.
בספטמבר 2016 יצא צאת הסרט "סאלי: נס על ההדסון" בבימויו של קלינט איסטווד. הסרט עוסק בנחיתת החירום של טיסה 1549 של יו אס איירווייז על נהר ההדסון בניו יורק. גאן מגלמת את אליזבת' דייוויס לצידם של טום הנקס, ארון אקהרט ולורה ליני.
חיים אישיים

בשנת 1990 נישאה גאן לשחקן ומתווך הנדל"ן אלסטייר דאנקן. הם התגרשו בשנת 2009, ולהם שתי בנות, אילה-רוז ואמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | ג'וניור | פקידת קבלה |  |
| 1995 | ללא ראיות | ליז גודלוב |  |
| 1997 | Santa Fe | ג'יין |  |
| 1998 | אויב המדינה | אמילי ריינולדס |  |
| 2000 | נשמות תועות | סאלי פרסקוט |  |
| 2001 | Nobody's Baby | סטורמי |  |
| 2001 | Treading Water | השחקנית |  |
| 2011 | כנסיית הפחד | אמא של טראביס |  |
| 2012 | Little Red Wagon | לורי באנר |  |
| 2012 | מכנסיים חצופים | ג'ון |  |
| 2016 | Equity | נעמי בישופ |  |
| 2016 | סאלי: נס על ההדסון | ד"ר אליזבת' דייוויס |  |
| 2018 | להיות פרנק | לורה הנסן |  |
| 2021 | Land of Dreams | ננסי |  |
| 2022 | The Apology | דרלין הייגן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | זינוק לאתמול | ליז | פרק: "The Play's the Thing" |
| 1992 | Indecency | סלסט | סרט טלוויזיה |
| 1992–1993 | Down the Shore | ארדן | תפקיד ראשי; (2 עונות); 29 פרקים |
| 1993 | סיינפלד | איימי | פרק: "The Glasses" |
| 1994 | נעדרים | אלי יו | פרק: "My Beautiful Son Is O.K..." |
| 1994 | NYPD Blue | קימי | 2 פרקים |
| 1994 | Moment of Truth: Caught in the Crossfire | הסוכנת אלכס קינג | סרט טלוויזיה של ABC |
| 1995 | If Someone Had Known | לינדה ריד | סרט טלוויזיה של NBC |
| 1995–1996 | Murder One | מליסה | 3 פרקים |
| 1996 | שיקגו הופ | מייגן סטנארד | פרק: "Sexual Perversity in Chicago Hope" |
| 1996 | The Lazarus Man | עיתונאית | פרק: "The Journal" |
| 1996 | ככה לא מתנהגים | מישל | פרק: "Babies Having Babies" |
| 1996 | The Big Easy | אייבי | פרק: "Snake Dance" |
| 1997 | Sleepwalkers | אנג'י גילפין | פרק: "Night Terrors" |
| 1997–2002 | הפרקליטים | ג'ין וורד | 10 פרקים |
| 1999 | ER | עורכת דין | פרק: "Point of Origin" |
| 1999 | המופע של דרו קארי | קלי ווקר | פרק: "Drew's Reunion" |
| 1999 | המשפט של איימי | אמילי נובל | פרק: "Presumed Innocent" |
| 2000 | Bull | מיס קויל | פרק: "A Beautiful Lie" |
| 2001 | הסניגור (אנ') | מייגן ברסטואו | 2 פרקים |
| 2002 | כן, מותק | ג'סיקה | פרק: "Kim's New Nanny" |
| 2003 | Twelve Mile Road | לאה אודהל | סרט טלוויזיה של CBS |
| 2003 | רשתות אל.איי. | ד"ר לואיס נוטינגהאם | 2 פרקים |
| 2003 | משפחת או'קיף | פיליס | פרק: "Pilot" |
| 2003 | קלף פראי | ג'אנל מורגן | פרק: "The Cheese Stands Alone" |
| 2003 | גוב האריות | אליזבת' הופר | פרק: "Blood" |
| 2003 | מיס מאצ' | מורין ווטסון | פרק: "Kate in Ex-tasy" |
| 2003 | Miracles | רבקה ווב | פרק: "You Are My Sunshine" |
| 2004 | The D.A. | שלי וורד | פרק: "The People vs. Sergius Kovinsky" |
| 2004 | עמוק באדמה | מדליין | פרק: "Parallel Play" |
| 2005–2006 | דדווד | מרתה בולוק | תפקיד ראשי (עונות 3-2); 21 פרקים |
| 2007 | בוסטון ליגל | סוזן ביקסבי | פרק: "Nuts" |
| 2008–2013 | שובר שורות | סקיילר וייט | תפקיד ראשי (5 עונות); 62 פרקים פרס אמי לבידור בפריים טיים לשחקנית משנה בסדרת דרמה (אנ') (2014-2013 הייתה גם מועמדת ב-2012) |
| 2010 | חוק וסדר | מריאל די נאפולי | פרק: "Love Eternal" |
| 2010 | שקר לי | ג'נקינס | פרק: "Dirty Loyal" |
| 2012 | Secrets of Eden | הבלשית קתרין בנינקאסה | סרט טלוויזיה של Lifetime |
| 2014 | מינדי | שיילה המילטון | פרק: "Girl Crush" |
| 2014 | גרייספוינט | הבלשית אלי מילר | תפקיד ראשי; 10 פרקים |
| 2015 | מחשבות פליליות | לילי למברט | פרק: "Beyond Borders" |
| 2015 | פורטלנדיה | גליניס ברוקס | פרק: "House for Sale" |
| 2016 | רובוט צ'יקן | סקיילר וייט | דיבוב; פרק: "Food" |
| 2017 | גוונים של כחול | ג'וליה איירס | תפקיד ראשי (עונה 2); 10 פרקים |
| 2019 | דדווד: הסרט | מרתה בולוק | סרט טלוויזיה של HBO |
| 2021 | הבן האובד | שריף פרן קולי | פרק: "The Last Weekend" |
| 2022–2023 | פיזיקל | מריקה | 3 פרקים |
| 2023 | Most Dangerous Game | נשיאת האיגוד | 4 פרקים |
| 2024 | שוגר | מרגיט | 6 פרקים |